rejauldu/bengali-wikipedia huggingface dataset:
ক্যাস্পার অলন ইয়ুঙ্কার (; জন্ম: ৫ মার্চ ১৯৯৪; ক্যাস্পার ইয়ুঙ্কার নামে সুপরিচিত) হলেন একজন ডেনীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডসের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৩ সালে, ইয়ুঙ্কার ডেনমার্ক অনূর্ধ্ব-২০ দলের হয়ে ডেনমার্কের বয়সভিত্তিক পর্যায়ে অভিষেক করেছিলেন।  প্রারম্ভিক জীবন ক্যাস্পার অলন ইয়ুঙ্কার ১৯৯৪ সালের ৫ই মার্চ তারিখে ডেনমার্কের ভিন্দিংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ইয়ুঙ্কার ডেনমার্ক অনূর্ধ্ব-২০ এবং ডেনমার্ক অনূর্ধ্ব-২১ দলের হয়ে খেলার মাধ্যমে ডেনমার্কের প্রতিনিধিত্ব করেছেন। ডেনমার্কের বয়সভিত্তিক দলের হয়ে তিনি প্রায় ৩ বছরে ৮ ম্যাচে অংশগ্রহণ করেছেন।  তথ্যসূত্র  বহিঃসংযোগ              বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ডেনীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:উরাওয়া রেড ডায়মন্ডসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:আরহুস জিমনাস্টিক ক্লাবের খেলোয়াড় বিষয়শ্রেণী:জাপানে প্রবাসী ফুটবলার বিষয়শ্রেণী:ডেনীয় সুপারলিগার খেলোয়াড় বিষয়শ্রেণী:ডেনমার্কের আন্তর্জাতিক যুব ফুটবলার বিষয়শ্রেণী:পুরুষ ফুটবল ফরোয়ার্ড
সকরো () ভারতের গোয়া রাজ্যের উত্তর গোয়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে সকরো শহরের জনসংখ্যা হল ১০,১৭১ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে সকরো এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:গোয়ার শহর ও নগর
ইসলাম ধর্ম মতে, একজন নারীর স্বামীর মৃত্যুর পর যে সময়কাল পর্যন্ত শোক ও অন্যত্র বিবাহ বন্ধনে আবদ্ধ হওয়া থেকে বিরত থাকতে হয় তাকে ‘বিধবার ইদ্দত’ বলে।   বিধবার ‍ইদ্দত ও সময়কাল:  বিধবা যদি গর্ভবতী হয়,তাহলে গর্ভপাত হওয়ার আগ পর্যন্ত তার ইদ্দত অর্থাৎ বাচ্চা প্রসব হওয়ার পর  তার ইদ্দত পূর্ণ হবে। প্রসব মৃত্যুর পরের দিন হোক বা ছয় মাস পর হোক, বাচ্চা প্রসব হলেই তার ইদ্দত পূর্ণ হবে।  ১। আল্লাহ কুরআনে ইরশাদ করেন:  وَاللَّائِي يَئِسْنَ مِنَ الْمَحِيضِ مِن نِّسَائِكُمْ إِنِ ارْتَبْتُمْ فَعِدَّتُهُنَّ ثَلَاثَةُ أَشْهُرٍ وَاللَّائِي لَمْ يَحِضْنَ ۚ وَأُولَاتُ الْأَحْمَالِ أَجَلُهُنَّ أَن يَضَعْنَ حَمْلَهُنَّ ۚ وَمَن يَتَّقِ اللَّهَ يَجْعَل لَّهُ مِنْ أَمْرِهِ  يُسْرًا  অর্থ : তোমাদের স্ত্রীদের মধ্যে যাদের ঋতুবর্তী হওয়ার আশা নেই, তাদের ব্যাপারে সন্দেহ হলে তাদের ইদ্দত হবে তিন মাস। আর যারা এখনও ঋতুর বয়সে পৌঁছেনি, তাদেরও অনুরূপ ইদ্দতকাল হবে। গর্ভবর্তী নারীদের ইদ্দতকাল সন্তানপ্রসব পর্যন্ত। যে আল্লাহকে ভয় করে, আল্লাহ তার কাজ সহজ করে দেন।  উপরের আয়াতের আলোকে স্পষ্ট বুঝা যায়ে যে, গর্ভবতী বিধবার ইদ্দত হলো বাচ্চা প্রসব।  ২।  বিধবা যদি গর্ভবতী না হয় তবে তার ইদ্দত হলো চার মাস দশ দিন।  আল্লাহ কুরআনে ইরশাদ করেন:  وَالَّذِينَ يُتَوَفَّوْنَ مِنكُمْ وَيَذَرُونَ أَزْوَاجًا يَتَرَبَّصْنَ بِأَنفُسِهِنَّ أَرْبَعَةَ أَشْهُرٍ وَعَشْرًا ۖ فَإِذَا بَلَغْنَ أَجَلَهُنَّ فَلَا جُنَاحَ عَلَيْكُمْ فِيمَا فَعَلْنَ فِي أَنفُسِهِنَّ بِالْمَعْرُوفِ ۗ وَاللَّهُ بِمَا تَعْمَلُونَ خَبِيرٌ  তোমাদের মধ্যে যারা মারা যায় ও স্ত্রী রেখে যায়, তাদের সে স্ত্রীগণ নিজেদেরকে চার মাস দশ দিন প্রতীক্ষায় রাখবে। অতঃপর তারা যখন নিজ ইদ্দত (-এর মেয়াদ)-এ পৈাছেঁ যাবে, তখন তারা নিজেদের ব্যাপারে ন্যায়সম্মতভাবে যা কিছু করবে ( যেমন দ্বিতীয় বিবাহ), তাতে তোমাদের কোন গুনাহ নেই। তোমরা যা কিছু কর আল্লাহ সে সম্পর্কে সম্যক অবগত।  আল-বাকারা, আয়াত - 234  ৩। ফকীহগণ বলেছেন:  عدة الحرة فی الوفة اربعة اشهر و عشرة ايام سواء کانت مدخولاً بهاء او لا مسلمة او کتابية.  (গর্ভবতী না হলে) একজন স্বাধীন নারী বিধবার ইদ্দত হয়, চার মাস দশ দিন। সেই মহিলার সাথে সহবাস করুক আর না করুক, মুসলিম হোক বা কিতাবী।  তাই বুঝা গেল, স্বাধীন নারী বিধবা গর্ভবতী না হলে ইদ্দত হবে চার মাস দশ দিন।  অতএব, উপর্যুক্ত পর্যালোচনায় বুঝা যায়, বিধবাদের দুই প্রকার :   এমন বিধবা যে গর্ভবতী তার ইদ্দত হলো সন্তান প্রসব।   এমন বিধবা যে গর্ভবতী নয় তার ইদ্দত হলো চার মাস দশ দিন।   তথ্যসূত্র   বিষয়শ্রেণী:তালাক বিষয়শ্রেণী:ইদ্দত বিষয়শ্রেণী:বিধবার ইদ্দত বিষয়শ্রেণী:ইদ্দতের সময়
কফি বাগাবেনা (জন্ম: ২৫ নভেম্বর ১৯৮৮) একজন ঘানিয়ান ক্রিকেটার ।  দক্ষিণ আফ্রিকার ২০১৭ আইসিসি ওয়ার্ল্ড ক্রিকেট লিগ বিভাগের পাঁচটি টুর্নামেন্টের জন্য তাকে ঘানার দলে জায়গা দেওয়া হয়েছিল।  তিনি ৪ সেপ্টেম্বর ২০১৭ এ ভানুয়াতুর বিপক্ষে ঘানার দ্বিতীয় ফিক্সচারে খেলেন   ২০১২ সালের মে মাসে উগান্ডায় ২০১৮-১৯ আইসিসি টি-টোয়েন্টি বিশ্বকাপ আফ্রিকা বাছাইয়ের টুর্নামেন্টের আঞ্চলিক ফাইনালের জন্য তাকে ঘানার দলে জায়গা দেওয়া হয়েছিল।  ২০ মে, ২০১৯ তারিখে নামিবিয়ার বিপক্ষে ঘানার হয়ে টি-টুয়েন্টি আন্তর্জাতিকে (টি-টোয়েন্টি) অভিষেক হয়।    তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:ঘানায়ীয় ক্রিকেটার বিষয়শ্রেণী:টুয়েন্টি২০ আন্তর্জাতিকে হ্যাট্রিক লাভকারী
.বিজেড বেলিজির কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বেলিজি বিশ্ববিদ্যালয় কর্তৃক এটি নিয়ন্ত্রিত হয়। দ্বিতীয় স্তরের অধীন কিছু তৃতীয় স্তরের ডোমেইন,   com.bz (বাণিজ্যিক)  edu.bz (শিক্ষা)  gov.bz (সরকারি)  net.bz (নেটওয়ার্কিং)  org.bz (সংস্থা)  ইতালির অনেক ওয়েবসাইটে এই ডোমেইন ব্যবহার করা হয়। সাউথ টাইরোলের সরকারি সংক্ষিপ্ত নাম বিজেড। তাই তারা .bz.it সাবডোমেইন ব্যবহার করে থাকে। তাছাড়া ওপেন সোর্স গেমস সার্ভার বিজেডফ্ল্যাগস তাদের নামের শেষে .বিজেড ব্যবহার করে।   তথ্যসূত্র    বহিঃসংযোগ   IANA .bz whois information   ICANN advisory about lawsuit  বিষয়শ্রেণী:কান্ট্রি কোড টপ-লেভেল ডোমেইন  sv:Toppdomän#B
বিশ্বনাথ ঘাট পর্যটকের আকর্ষণীয় স্থান। অসমের শোণিতপুর জেলার মহকুমা বিশ্বনাথ চারিআলি থেকে ৫কি:মি দক্ষিণে ব্রহ্মপুত্র নদের পারে  এটি অবস্থিত। প্রাকৃতিক সৌন্দর্যে পরিপূর্ণ এই স্থান পর্যটকদের জন্য যথেষ্ট আকর্ষণীয়।  বর্তমান স্থানটি কাজিরাঙা জাতীয় উদ্যানের অন্তর্ভুক্ত। আহোম রাজত্বকালে এখানে বহু দেব-দেবীর মন্দির নির্মাণ করা হয়েছিল ।  এখানে অবস্থিত ৩০টি দেব-দেবীর মন্দিরের নাম- উমা, চক্রেশ্বর, হরিহর কর্দমেশ্বর,  বাসুদেব, নাংগলেশ্বর, ভৈরবেশ্বর, বাঘেশ্বরী, সিদ্ধেশ্বর, বিশ্বনাথ, চণ্ডী, কমলেশ্বর, শিবনাথ, মুক্তিনাথ, বানেশ্বর বা বরদোল, জাগ্রা, বুঢ়ামাধব (প্রতাপগড়), কালভৈরব, বীরভদ্র বা বরলা শীল, জোঙাশীল, পুর্বশঙ্কর, সুর্য্যমাধব, অন্নপুর্ণা, গণেশ, বৃষধ্বজ, কাশীনাথ, উদ্রেশ্বর, গৌরীবল্লভ, বিষ্ণু, দুর্গাশক্তি ও মঙ্গল চণ্ডিকা।  অসমের ইতিহাসে বিশ্বনাথ ঘাট আহোম রাজত্বের সময় আহোম রাজা রুদ্রসিংহ যজ্ঞ করার জন্য বিশ্বনাথ ঘাটে এসেছিলেন।  কছাড়ি জাতির সহিত বারভূঞার সংঘর্ষ হওয়ার সময় মহাপুরুষ শ্রীমন্ত শঙ্করদেব বরদোয়া ত্যাগ করে কিছুকাল সময় বিশ্বনাথ ঘাটে আশ্রয় নিয়েছিলেন।  মণিরাম দেওয়ানের আঠটি স্থানে স্থায়ী বাসগৃহ ছিল। তারমধ্যে একটি বিশ্বনাথেও ছিল। তাঁর একটি কন্যার বিয়ে এখান থেকেই দিয়েছিলেন।  তথ্যসূত্র
সাতলা বাংলাদেশের বরিশাল জেলার অন্তর্গত উজিরপুর উপজেলার একটি ইউনিয়ন।   আয়তন  সাতলা ইউনিয়নের আয়তন ১২,২৯৭ একর।   প্রশাসনিক কাঠামো  সাতলা ইউনিয়ন উজিরপুর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম উজিরপুর থানার আওতাধীন। এটি জাতীয় সংসদের ১২০নং নির্বাচনী এলাকা বরিশাল-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী সাতলা ইউনিয়নের মোট জনসংখ্যা ২৭,০৭৩ জন। এর মধ্যে পুরুষ ১৩,৪৯১ জন এবং মহিলা ১৩,৫৮২ জন। মোট পরিবার ৫,৭৬৮টি।   শিক্ষা  ২০১১ সালের আদমশুমারি অনুযায়ী সাতলা ইউনিয়নের সাক্ষরতার হার ৫৩.৯%।   দর্শনীয় স্থান   সাতলার শাপলা বিল   আরও দেখুন   উজিরপুর উপজেলা  উজিরপুর থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:উজিরপুর উপজেলার ইউনিয়ন
এম-১৩০ (মিশিগান হাইওয়ে) যুক্তরাষ্ট্রের মিশিগানে অবস্থিত একটি ট্রাঙ্কলাইন মহাসড়ক। রাস্তাটি এম-৫০ থেকে শুরু হয়ে রিভার রেইজিন হয়ে মনরো নদী বরাবর চলতে থাকে। তারপর আস্তে আস্তে দক্ষিণ দিকে মোড় নেয়। রাস্তাটি ১৯২৯ সালে তৈরী করা হয়। এরপর ১৯৫৫ সালে রাস্তাটির নামকরণ বাতিল করা হয়। ১৯৩৮ সালের দিক এটি একটি স্পার রুট হিসেবে ব্যবহৃত হতো। পরবর্তীতে ১৯৩৮ সালেই একে মহাসড়ক থেকে বাতিল করা হয়। বর্তমানে দু’টি রাস্তার নিয়ন্ত্রণই স্থানীয় প্রশাসকদের হাতে রয়েছে।   রাস্তার বিবরণ  রাস্তাটি এম-৫০ থেকে শুরু হয়, যা কিনা আইডা এবং মেইবি এলাকায় অবস্থিত। তারপর এটি ওই এলাকা ধরে চলতে থাকে। তাছাড়া এম-১৩০ যাত্রাপথে রিভার বেইজিন এবং মনরো নদী অতিক্রম করে। রাস্তাটি নদীর উত্তর তীর ধরে চলতে থাকে। এভাবেই মনরোতে পৌছায়। সর্বশেষ রাস্তাটি ইউএস ২৪ এ গিয়ে শেষ হয়।   ইতিহাস  ১৯২৯ সালে এম-১৩০ কে কমিশন করা হয়। ঐ সময়, ইউএস ২৩ আইডা-মেইবি সড়কের পরে ছিল। পরে এম-১৩০ দক্ষিণাঞ্চলীয় ইউএস ২৩ পর্যন্ত বর্ধিত করা হয় এবং তখন এটি এম-৫০ এর সাথে মিলিত হয়। রাস্তাটিকে স্থানীয় নিয়ন্ত্রণে নেওয়া হয় ১৯৫৫ সালের দিকে।   মূখ্য অংশবিশেষ    স্পার রুট   পুরো রাস্তাটি মনরো কাউন্টিতে অবস্থিত। স্পার এম-১৩০, একটি স্পার রাস্তা হিসাবে প্রায় ১.১ মাইল (১.৮ কি.মি.) দক্ষিণে কোস্টার রোডের দিকে চলে আইজ এবং মেইবি এলাকা অতিক্রম করে। মেইন লাইন এম-১৩০ স্পার লাইনের সমান্তরালে চলে নদীর উত্তর তীর অতিক্রম করে। রাস্তাটি ১৯৩৮ সালে নামকরণ করা হয়েছিল। এবং বর্তমানে এটি স্থানীয় প্রশাসনের অধীনে রয়েছে।    তথ্যসূত্র    বহিঃসংযোগ    M-130 at Michigan Highways  বিষয়শ্রেণী:মিশিগান রাজ্যের মহাসড়ক বিষয়শ্রেণী:মিশিগান অঙ্গরাজ্যের মহাসড়ক
এরিক র‍্যাডফোর্ড (, ; জন্ম: ২৭ জানুয়ারি ১৯৮৫) হলেন একজন সাবেক কানাডীয় ফিগার স্কেটার। তিনি আন্তর্জাতিক প্রতিযোগিতার মঞ্চে ভানেসা জেমসের সাথে জুটি হিসেবে ফিগার স্কেটিংয়ের পেয়ার স্কেটিং বিভাগে কানাডার প্রতিনিধি হিসেবে প্রতিদ্বন্দ্বিতা করতেন।  ১৯৯৩ সালে ফিগার স্কেটিংয়ে অভিষেক করা র‍্যাডফোর্ড কানাডার হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি ১টি স্বর্ণ পদকসহ সর্বমোট ৩টি পদক জয়লাভ করেছেন।  প্রারম্ভিক জীবন এরিক র‍্যাডফোর্ড ১৯৮৫ সালের ২৭শে জানুয়ারি তারিখে কানাডার ম্যানিটোবায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন র‍্যাডফোর্ড কানাডার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ভানেসা জেমসের সাথে যুগলবদ্ধ হয়ে ফিগার স্কেটিংয়ের পেয়ার স্কেটিং প্রতিযোগিতায় অংশগ্রহণ করেছিলেন। র‍্যাডফোর্ড সর্বমোট ১৮০.৯৯ পয়েন্ট অর্জন করে সার্বিকভাবে দ্বাদশ স্থান অধিকার করেছিলেন। শর্ট প্রোগ্রামে ৬৩.০৩ পয়েন্ট স্কোর করে তারা দ্বাদশ স্থান অধিকার করেছিলেন এবং ফ্রি স্কেটিংয়ে ১১৭.৯৬ পয়েন্ট নিয়ে  একই স্থানে রয়েছিলেন।  তিনি রোমান সাদোভস্কি, ম্যাডেলিন শিজাস, কার্স্টেন মোর-টাওয়ার্স, মাইকেল মারিনারো, ভানেসা জেমস, পাইপার গিলস এবং পল পুয়ারিয়ের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা সর্বমোট ৫৩ পয়েন্ট নিয়ে সম্মিলিত অবস্থানে চতুর্থ স্থান অধিকার করেছিলেন; যেখানে শর্ট প্রোগ্রাম/রিদম ডান্সে তারা ২৪ পয়েন্ট অর্জন করেছিলেন এবং ফ্রি স্কেটস/ডান্সে ২৯ পয়েন্ট পেয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় পুরুষ পেয়ার স্কেটার বিষয়শ্রেণী:কানাডার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
পিটার জন অ্যালান (; জন্ম: ৩১ ডিসেম্বর, ১৯৩৫) কুইন্সল্যান্ডের ব্রিসবেনে জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৫ সালে অস্ট্রেলিয়ার পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড দলের প্রতিনিধিত্ব করেছেন পিটার অ্যালান। দলে তিনি মূলতঃ ডানহাতি ফাস্ট-মিডিয়াম বোলিংয়ে অংশ নিতেন।   ঘরোয়া ক্রিকেট  ১৯৫৯-৬০ মৌসুমে কুইন্সল্যান্ডের পক্ষে অভিষেক ঘটে তার। তবে, রাজ্য দলটিতে প্রতিষ্ঠা লাভের জন্যে ১৯৬৩-৬৪ মৌসুম পর্যন্ত অপেক্ষার প্রহর গুণতে হয়েছে তাকে। শেফিল্ড শিল্ডের খেলায় চমৎকার ক্রীড়াশৈলী প্রদর্শনের স্বীকৃতিস্বরূপ ১৯৬৪-৬৫ মৌসুমে ওয়েস্ট ইন্ডিজ সফরের জন্যে অস্ট্রেলিয়া দলে অন্তর্ভুক্ত করা হয় পিটার অ্যালানকে। তবে ঐ সফরে কোন টেস্টে অংশগ্রহণের সুযোগ পাননি তিনি। ১৯৬৮-৬৯ মৌসুমে কুইন্সল্যান্ডের পক্ষে সফলতম মৌসুম অতিবাহিত করেন। বোলিং উদ্বোধনে নেমে ১৬.৩৬ গড়ে ৪৬ উইকেট নিয়ে জাতীয় গড়ে শীর্ষস্থান ছিলেন।  ১৪ জুলাই, ২০০০ তারিখে ক্রিকেট খেলায় অসামান্য অবদানের প্রেক্ষিতে অস্ট্রেলিয়ান স্পোর্টস মেডেল পুরস্কারে ভূষিত হন পিটার অ্যালান।   অ্যাশেজ সিরিজ  ১৯৬৫-৬৬ মৌসুমে সফরকারী ইংল্যান্ড দলের বিপক্ষে অ্যাশেজ সিরিজে অংশগ্রহণ করেছেন। ব্রিসবেনে সিরিজের প্রথম টেস্টে বোলিং উদ্বোধনে নেমেছিলেন তিনি। তবে, অ্যালান কনলিকে প্রাধান্য দেয়ায় দ্বিতীয় টেস্টে অংশ নিতে পারেননি। জানুয়ারি, ১৯৬৬ সালে কুইন্সল্যান্ডের সদস্যরূপে ভিক্টোরিয়ার বিপক্ষে প্রথম ইনিংসে ১০/৬১ বোলিং পরিসংখ্যান গড়েন। এ বোলিং পরিসংখ্যানটি অস্ট্রেলিয়ার ক্রিকেটের ইতিহাসে তৃতীয় সেরারূপে বিবেচিত হয়ে আসছে। এরফলে চতুর্থ টেস্টে পুনরায় তাকে দলে ফিরিয়ে আনা হয়। তবে, টেস্ট শুরুর পূর্বে আহত হলে গার্থ ম্যাকেঞ্জিকে তার স্থলাভিষিক্ত করা হয় ও ম্যাকেঞ্জি ৬/৪৮ লাভ করে অস্ট্রেলিয়াকে ইনিংস ব্যবধানে জয় এনে দেন।   তথ্যসূত্র    বহিঃসংযোগ      PJ Allan takes 10/61   বিষয়শ্রেণী:১৯৩৫-এ জন্ম বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলীয় ক্রীড়া পদক বিজয়ী বিষয়শ্রেণী:ইনিংসে ১০ উইকেট লাভকারী ক্রিকেটার বিষয়শ্রেণী:কুইন্সল্যান্ডের ক্রিকেটার বিষয়শ্রেণী:ব্রিসবেন থেকে আগত ক্রিকেটার বিষয়শ্রেণী:২০২৩-এ মৃত্যু বিষয়শ্রেণী:অস্ট্রেলীয় ক্রিকেট প্রশাসক
বহরপুর রেলওয়ে স্টেশন বাংলাদেশের ঢাকা বিভাগের রাজবাড়ী জেলার একটি রেলওয়ে স্টেশন।  ইতিহাস ১৮৭১ সালে তৈরি কু্ষ্টিয়া-গোয়ালন্দ ঘাট লাইনের শাখা হিসেবে কালুখালী থেকে ভাটিয়াপাড়া ঘাট পর্যন্ত রেলপথ তৈরি করা হয় ১৯৩২ সালে। এসময় এই লাইনের স্টেশন হিসেবে বহরপুর  রেলওয়ে স্টেশন তৈরি করা হয়।  পরিষেবা বহরপুর রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো: টুঙ্গিপাড়া এক্সপ্রেস ভাটিয়াপাড়া এক্সপ্রেস।  তথ্যসূত্র  বিষয়শ্রেণী:রাজবাড়ী জেলার রেলওয়ে স্টেশন
অসমোটিক ঘনত্ব, (পূর্বে অসমোলারিটি নামে পরিচিত ছিলIUPAC goldbook ) হলো দ্রবের ঘনত্বের পরিমাপ। অসমোটিক ঘনত্ব বলতে প্রতি লিটার (L) দ্রবণে যত অসমোল (Osm) দ্রব দ্রবীভূত থাকে তার পরিমাণকে বোঝায়। একটি দ্রবণের অসমোলারিটিকে সাধারণত Osm/L (অসমোল/লিটার) হিসেবে প্রকাশ করা হয়। একইভাবে একটি দ্রবণের মোলারিটিকে "M" (উচ্চারিত "মোলার") দ্বারা প্রকাশ করা হয়। মোলারিটি দ্রবণের প্রতি একক আয়তনে দ্রবীভূত দ্রবের মোলসংখ্যা নির্দেশ করে। আর অসমোলারিটি দ্রবণের প্রতি একক আয়তনে দ্রবণীয় কণার সংখ্যা পরিমাপ করে। অসমোটিক ঘনত্বের মান একটি দ্রবণের অসমোটিক চাপ পরিমাপ এবং অসমোটিক ঘনত্বের তারতম্যের জন্য কীভাবে একটি দ্রাবক পদার্থ একটি অর্ধভেদ্য ঝিল্লি দ্বারা অভিস্রবণ প্রক্রিয়ায় পৃথক হবে তা নির্ধারণ করতে সাহায্য করে।  একক  অসমোটিক ঘনত্বের একক হচ্ছে অসমোল। এটি পরিমাপের একটি অ-এসআই একক যা দ্রবণের মোলের সংখ্যা নির্ধারণ করে। এটি একটি দ্রবণের অসমোটিক চাপে অবদান রাখে। ১ মিলিঅসমোল, (mOsm) ১ অসমোলের (Osm) ১/১,০০০ হয়।   দ্রবের প্রকারভেদ  অসমোলারিটি মোলারিটি থেকে আলাদা। কারণ এটি দ্রবের মোল এর পরিবর্তে অসমোল পরিমাপ করে। কিছু কিছু যৌগ দ্রবণে বিচ্ছিন্ন হতে পারে এবং কিছু কিছু যৌগ দ্রবণে বিচ্ছিন্ন হয় না। এ থেকেই অসমোলারিটি এবং মোলারিটির মধ্যে পার্থক্য নির্ণীত হয়েছে।   সংজ্ঞা  একটি দ্রবণের অসমোলারিটি, প্রতি লিটারে ( Osm/L) প্রদত্ত একটি দ্রবণের অসমোলারিটি থেকে নিম্নলিখিতভাবে গণনা করা হয়:  যেখানে  'φ' হচ্ছে অসমোটিক গুণাঙ্ক, যা দ্রবণের অ-আদর্শের মাত্রা হিসাব করে। এটা দ্রবণে দ্রবের দ্রবীভূত হবার মাত্রা। 'φ' এর মান ০ থেকে ১ এর মধ্যে হতে পারে। এর মান "১" দ্বারা বুঝায় যে দ্রবটি ১০০% দ্রবীভূত হয়েছে;  'n' হচ্ছে কণার সংখ্যা (উদাহরণস্বরূপ আয়ন) যার মধ্যে একটি অণু বিচ্ছিন্ন হয়ে যায়। উদাহরণস্বরূপ: গ্লুকোজ এর ক্ষেত্রে 'n' এর মান ১ যেখানে NaCl ক্ষেত্রে 'n' এর মান ২;  'c' হল দ্রবণের মোলার ঘনত্ব;  'i' সূচক একটি নির্দিষ্ট দ্রবণের পরিচয়ের প্রতিনিধিত্ব করে।   অসমোলারিটি বনাম টনিসিটি  অসমোলারিটি এবং টনিসিটি একে অপরের সাথে সম্পর্কিত কিন্তু দুটো স্বতন্ত্র ধারণা। একইভাবে, অসমোটিক (আইসোঅসমোটিক, হাইপারঅসমোটিক, হাইপোঅসমোটিক) শব্দগুলি -টনিক (আইসোটোনিক, হাইপারটনিক, হাইপোটনিক) শব্দের সমার্থক নয়। উভয় ক্ষেত্রেই একটি ঝিল্লি দ্বারা পৃথক দুটি ভিন্ন দ্রবণের ঘনত্ব তুলনা করা হয়। অসমোলারিটি দ্রব এবং অনুপ্রবেশহীন দ্রবণের মোট একাগ্রতা বিবেচনা করে। অন্যদিকে টনিসিটি শুধুমাত্র অবাধে প্রবেশ করা দ্রবণের মোট একাগ্রতা বিবেচনা করে।   প্লাজমা অসমোলারিটি বনাম অসমোলারিটি  প্লাজমা অসমোলারিটি নিম্নলিখিত সমীকরণ দ্বারা প্লাজমা অসমোলারিটি থেকে গণনা করা যেতে পারে:Page 158 in:  অসমোলারিটি = অসমোলারিটি * (ρsol − ca)  যেখানে:  ρsol হলো g/ml এককে দ্রবণের ঘনত্ব। রক্তের প্লাজমার জন্য যা হলো ১.০২৫ g/ml।Density of Blood The Physics Factbook. Edited by Glenn Elert. Retrieved on 26 Mars, 2009  ca হল g/ml এককে দ্রবের ঘনত্ব।  IUPAC এর অনুসারে, অসমোলালিটি হচ্ছে পানির যৌক্তিক কার্যকলাপ এবং পানির মোলার ভরের ঋণাত্মক প্রাকৃতিক লগারিদমের ভাগফল, অন্যদিকে অসমোলারিটি হচ্ছে অসমোলিটির এবং পানির ভর ঘনত্বের গুনফল (যা অসমোটিক ঘনত্ব নামেও পরিচিত)।  সহজ ভাষায়, অসমোলালিটি হলো দ্রাবকের প্রতি একক ভরে দ্রবের অসমোটিক ঘনত্ব। অন্যদিকে অসমোলারিটি হলো দ্রবণের প্রতি একক আয়তনে দ্রবের অসমোটিক ঘনত্ব।  যেখানে mi হলো i এর মোলালিটি।   তথ্যসূত্র    বহিঃসংযোগ   IUPAC Gold Book তে অসমোটিক ঘনত্ব সম্পর্কে তথ্য  Online Serum Osmolarity/Osmolality calculator   বিষয়শ্রেণী:বিশ্লেষণী রসায়ন বিষয়শ্রেণী:পদার্থের পরিমাণ বিষয়শ্রেণী:দ্রবণ
পল্লবী পটেল একজন ভারতীয় রাজনীতিবিদ। তিনি আপনা দল (কামেরওয়াড়ি) দলের নেত্রী। তিনি আপনা দলের প্রতিষ্ঠাতা ডঃ সোনে লাল পটেলের কন্যা। এবং সমাজবাদী পার্টির প্রার্থী হিসেবে সিরাথু থেকে উত্তরপ্রদেশ বিধানসভার বর্তমান সদস্য।  পল্লবী পটেল হলেন ভারতের বাণিজ্য ও শিল্প মন্ত্রী অনুপ্রিয়া পটেলের বোন এবং আপনা দল (সোনেলাল) রাজনৈতিক দলের সভাপতি।   রাজনৈতিক জীবন  ২০২২ সালের উত্তরপ্রদেশ বিধানসভা নির্বাচনে আপনা দলের (কামেরওয়াড়ি) নেত্রী, ডঃ পল্লবী পটেল সমাজবাদী পার্টির প্রতীকে প্রতিদ্বন্দ্বিতা করেন এবং সিরাথুতে উপ-মুখ্যমন্ত্রী কেশব প্রসাদ মৌর্যকে ৭,৩৩৭ ভোটের ব্যবধানে পরাজিত করেন।    তথ্যসূত্র   বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:১৯৮১-এ জন্ম বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:জীবিত ব্যক্তি বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ২০২২-২০২৭ বিষয়শ্রেণী:কানপুরের রাজনীতিবিদ
পোড়ামাটির সৈন্যবাহিনী () প্রথম চীন সম্রাট কিন শি হুয়াং এর সমাধীমন্দিরে প্রতিষ্ঠিত পোড়ামাটির তৈরী সৈন্যবাহিনী ও ঘোড়ার মূর্তি। ২১০ থেকে ২০৯ খ্রীঃপূঃ অব্দে নির্মিত এটি একটি সমাধীস্থম্ভ শিল্প। সম্রাটের মৃত্যুর পর তার সমাধীক্ষেত্রে এই মূর্তিগুলো নির্মাণ করা হয়। তৎকালিন বিশ্বাস মতে এই সৈন্যবাহিনী সম্রাট কিন এর মৃত্যুর পরবর্তী জীবনে তার নিরাপত্তা বিধান করবে। ১৯৭৪ সালে শাআনশি প্রদেশের লিন্টং জেলার কৃষকরা মূর্তিগুলো আবিষ্কার করে। সামরিক পদমর্যাদা অনুযায়ী মূর্তিগু‌লোর মা‌ঝে আকারের ভিন্নতা আছে। যেমন, সবচেয়ে লম্বা মূর্তিটি একজন সেনাপতির। টেরাকোটা আর্মিতে যোদ্ধা ছাড়াও রথ ও ঘোড়ার মূর্তি আছে।  আবিষ্কার টেরাকোটা আর্মি আবিষ্কৃত হয় ২৯ মার্চ ১৯৭৪। প্রদেশের শিআন তে সম্রাট কিন শি এর সমাধিস্থল থেকে আনুমানিক এক মাইল (১.৯ কি.মি) দূরে একদল স্থানীয় কৃষক পাতকুয়া খননের সময় এটি প্রথম দেখতে পায়।The precise coordinates are ) স্থানটি ভূগর্ভস্থ জলাধার ও প্রস্রবনের সাথে মিলেমিশে ছিল। কয়েক শতাব্দী ধরে মাঝেমধ্যে এই স্থানে পোড়ামাটির খন্ডিত অংশ, ইট ও অন্যান্য ভবন নির্মাণ সামগ্রী পাওয়া যেত।  টেরাকোটা আর্মি ছিল একসাথে দলবদ্ধভাবে প্রাপ্ত প্রাচীন চৈনিক মৃৎশিল্পের সবচেয়ে বৃহৎ নিদর্শন।  চিত্রশালা  আরও দেখুন  চীনের বিশ্ব ঐতিহ্যবাহী স্থানের তালিকা  তথ্যসূত্র   বহিঃসংযোগ  বিষয়শ্রেণী:ছিন সাম্রাজ্য বিষয়শ্রেণী:চীনের বিশ্ব ঐতিহ্যবাহী স্থান
আব্দুল কাদের খান (জন্ম: ৩১ মার্চ ১৯৫২) একজন বাংলাদেশী রাজনীতিবিদ, সংসদ সদস্য, সাবেক সেনা কর্মকর্তা ও ডাক্তার। তিনি ২০০৮ থেকে ২০১৩ পর্যন্ত ৯ম জাতীয় সংসদের জাতীয় পার্টি মনোনীত সংসদ সদস্য ছিলেন।   প্রাথমিক জীবন  আব্দুল কাদের খান গাইবান্ধা জেলার সুন্দরগঞ্জ উপজেলার পশ্চিম ছাপরহাটি গ্রামে জন্মগ্রহণ করেছিলেন।   কর্মজীবন  কাদের খান বাংলাদেশ সেনাবাহিনীর একজন অবসরপ্রাপ্ত ডাক্তার। তিনি সেনাবাহিনীর একজন কর্নেল পদমর্যাদার কর্মকর্তা ছিলেন। তিনি ২০০৮ সালের সাধারণ নির্বাচনে জাতীয় পার্টির মনোনয়ন নিয়ে গাইবান্ধা-১ আসন থেকে ৯ম জাতীয় সংসদের সদস্য নির্বাচিত হন। কাদের খান ২০০৮ থেকে ২০১৩ পর্যন্ত বিদ্যুৎ, জ্বালানি ও খনিজ সম্পদ মন্ত্রণালয়ের সংসদীয় স্থায়ী কমিটির সদস্য ছিলেন।   সমালোচনা  ১০ম জাতীয় সংসদের এমপি মঞ্জুরুল ইসলাম লিটন ৩১ ডিসেম্বর ২০১৬ তারিখে বন্দুক ধারীর হাতে নিহত হলে ২১ ফেব্রুয়ারি ২০১৭ সালে কাদের খানকে গ্রেপ্তার করে পুলিশ। পরে রিমান্ডে তিনি লিটন হত্যার দায় স্বীকার করেছিলেন।   তথ্যসূত্র   বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:নবম জাতীয় সংসদ সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:গাইবান্ধা জেলার রাজনীতিবিদ বিষয়শ্রেণী:অপরাধে দোষী সাব্যস্ত বাংলাদেশী রাজনীতিবিদ বিষয়শ্রেণী:বাংলাদেশ সেনাবাহিনীর কর্নেল বিষয়শ্রেণী:বাংলাদেশী আদালত কর্তৃক মৃত্যুদণ্ডপ্রাপ্ত আসামী
১নং বামনডাঙ্গা ইউনিয়ন পরিষদ বাংলাদেশের গাইবান্ধা জেলার  সুন্দরগঞ্জ উপজেলার অন্তর্গত একটি ইউনিয়ন। এই ইউনিয়নের বর্তমান দায়িত্বরত চেয়ারম্যান জনাব আব্দুল জব্বার  গ্রাম ও জনসংখ্যা বলদীপাড়া  জামাল;  রামদেব;  রামধন; হাতীবান্ধা  দেওডোবা;  তালুক ফলগাছা;  পাইটকাপারা;  সাতগিড়ি;  মনমথ;  মনিরাম;  ফলগাছা;  মনিরাম কাজি  শিক্ষা ও সামাজিক প্রতিষ্ঠান  কাঠগড়া সাতগিরি সরকারি প্রাথমিক বিদ্যালয়;  সাতগিরি দাখিল মাদ্রাসা;  উত্তর সাতগিরি মমিন উদ্দিন সামাজিক কবরস্হান;  উত্তর সাতগিরি জামে মসজিদ;  বানডাঙ্গা আব্দুল হক মহা বিদ্যালয়;  কাঠগড়া উচ্চ বিদ্যালয়;  কাঠগড়া সরকার প্রাথমিক বিদ্যালয়;  বামনডাঙ্গা বালিকা উচ্চ বিদ্যালয়;  রামদেব শেখ খবির উদ্দিন মহা বিদ্যালয়;  রামদেব উচ্চ বিদ্যালয়;  জামাল হাট বালিকা উচ্চ বিদ্যালয়;  রহমানপুর এ. বি. ডি. এইচ. দাখিল মাদ্রাসা ;  রামদেব সরকারি প্রাথমিক স্কুল;  রামধন প্রতিবন্ধী স্কুল;  কাঠগড়া সালাফিয়া মডেল মাদ্রাসা।  জহুরুলহাট হাজী এলাহী উচ্চ বিদ্যালয়।  দর্শনীয় স্থান বামনডাঙ্গা শিববারী মন্দির, শ্মাশন ঘাট, সাতগিরী আব্দুল্যা দরবেশের মাজার ও বামনডাঙ্গা জামে মসজিদ।  তথ্যসূত্র  বিষয়শ্রেণী:সুন্দরগঞ্জ উপজেলার ইউনিয়ন
দুর্যোগ হ্রাসের জন্য আন্তর্জাতিক দিবস হল একটি আন্তর্জাতিক দিবস যা প্রতিটি নাগরিক এবং সরকারকে আরও দুর্যোগ-প্রতিরোধী সম্প্রদায় এবং জাতি গঠনে অংশ নিতে উৎসাহিত করা হয়। জাতিসংঘের সাধারণ পরিষদ প্রাকৃতিক দুর্যোগ হ্রাসের জন্য আন্তর্জাতিক দশক ঘোষণার অংশ হিসেবে ১৩ অক্টোবরকে প্রাকৃতিক দুর্যোগ হ্রাসের জন্য আন্তর্জাতিক দিবস মনোনীত করেছে।   ২০০২ সালে, আরও একটি রেজোলিউশনের মাধ্যমে, সাধারণ পরিষদ প্রাকৃতিক দুর্যোগ হ্রাস, প্রতিরোধ, প্রশমন এবং প্রস্তুতি সহ একটি বিশ্বব্যাপী সংস্কৃতির প্রচারের বাহন হিসাবে বার্ষিক পালন বজায় রাখার সিদ্ধান্ত নেয়া হয়।   ২০০৯ সালে, জাতিসংঘের সাধারণ পরিষদ ১৩ অক্টোবরকে এই দিনের জন্য সরকারি তারিখ হিসাবে মনোনীত করার সিদ্ধান্ত নেয় এবং নাম পরিবর্তন করে আন্তর্জাতিক দুর্যোগ হ্রাস দিবস করেছে।    তথ্যসূত্র    বহিঃসংযোগ    সরকারী ওয়েবসাইট  দুর্যোগ ঝুঁকি হ্রাসের জন্য জাতিসংঘ অফিসের অফিসিয়াল ওয়েবসাইট বিষয়শ্রেণী:দুর্যোগ ব্যবস্থাপনা বিষয়শ্রেণী:অক্টোবর উদ্‌যাপন বিষয়শ্রেণী:জাতিসংঘের দিবস বিষয়শ্রেণী:১৯৮৯-এ প্রতিষ্ঠিত পুনরাবৃত্ত ঘটনা
ইন্দ্রগড় () ভারতের রাজস্থান রাজ্যের বুন্দি জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদম শুমারি অনুসারে ইন্দ্রগড় শহরের জনসংখ্যা হল ৫২৬৫ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে ইন্দ্রগড় এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
ডরোথি স্টিমসন (অক্টোবর ১০, ১৯৯০ - সেপ্টেম্বর ১৯, ১৯৮৮) একজন আমেরিকান শিক্ষাবিদ ছিলেন। তিনি ১৯২১ থেকে ১৯৪৭ সাল পর্যন্ত গাউচার কলেজের ডিন হিসেবে দায়িত্ব পালন করেন এবং ১৯৫৫ সাল পর্যন্ত কলেজের ইতিহাসের অধ্যাপক ছিলেন।  স্টিমসন ১৯৫৩ থেকে ১৯৫৭ সালের মধ্যে হিস্ট্রি অফ সায়েন্স সোসাইটির সভাপতি হিসেবে দায়িত্ব পালন করেন। তার গবেষণায় কোপারনিকান তত্ত্বের অভ্যর্থনা অন্তর্ভুক্ত ছিল। তিনি জর্জ সার্টনের গবেষণাপত্রের একটি সংগ্রহও সম্পাদনা করেন, যাকে বিজ্ঞানের ইতিহাসের শৃঙ্খলার প্রতিষ্ঠাতা বলে মনে করা হয়।  প্রাথমিক জীবন এবং শিক্ষা স্টিমসন সেন্ট লুই, মিসৌরিতে ১০ অক্টোবর, ১৮৯০ সালে হেনরি অ্যালবার্ট স্টিমসন এবং অ্যালিস হুইটনের কাছে জন্মগ্রহণ করেছিলেন। তিনি ডার্টমাউথ কলেজের প্রাক্তন রাষ্ট্রপতির নাতনি এবং মার্কিন যুক্তরাষ্ট্রের যুদ্ধের প্রাক্তন সেক্রেটারি হেনরি এল. স্টিমসনের চাচাতো বোন ছিলেন। স্টিমসন ১৯১২ সালে ভাসার কলেজ থেকে স্নাতক ডিগ্রি নিয়ে স্নাতক হন। তিনি পরে কলম্বিয়া বিশ্ববিদ্যালয়ে অধ্যয়ন করেন, যেখান থেকে তিনি ১৯১৩ সালে স্নাতকোত্তর ডিগ্রি অর্জন করেন এবং ১৯১৭ সালে ডক্টরেট করেন। তার প্রবন্ধের শিরোনাম ছিল মহাবিশ্বের কোপারনিকান তত্ত্বের ক্রমান্বয়ে গ্রহণযোগ্যতা। জেমস হার্ভে রবিনসনের পরামর্শে স্টিমসন এই বিষয়টি অনুসরণ করেছিলেন।  কর্মজীবন স্টিমসন ১৯২১ থেকে ১৯৪৭ সাল পর্যন্ত গাউচার কলেজে মহিলাদের ডিন ছিলেন। তিনি গাউচারে ইতিহাসের দীর্ঘকাল অধ্যাপক হিসেবেও কাজ করেছেন।  পুরস্কার  ব্রিটিশ ইতিহাসের জন্য জন সাইমন গুগেনহেইম ফেলোশিপ (1929)   বহিঃসংযোগ   গউচার কলেজ লাইব্রেরিতে ডরোথি স্টিমসন পেপারের জন্য গাইড  তথ্যসূত্র   বিষয়শ্রেণী:১৮৯০-এ জন্ম বিষয়শ্রেণী:১৯৬৯-এ মৃত্যু বিষয়শ্রেণী:বিজ্ঞানের ইতিহাস বিষয়শ্রেণী:বিজ্ঞানবিদ্যা বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
থাম্ব|upright=1.5|শাঁখা তৈরী থাম্ব|280px|নানান বৈচিত্র্যের শাঁখার সম্ভার, কোলকাতা, ভারত শাঁখা সামুদ্রিক শঙ্খ থেকে তৈরি বলয়াকৃতির একপ্রকার অলঙ্কার। সাধারণত বাঙালি হিন্দু বিবাহিত নারীদের হাতে এই অলঙ্কার দেখা যায়। বিবাহিত বাঙালি হিন্দু নারীগণ  সিঁদূর, নোয়া ও পলার সাথে দুই হাতে সাদা রঙের শাঁখা ব্যবহার করেন। হিন্দু মেয়েদের বিয়ের সময় তার পিতা বা মাতা মেয়েকে একজোড়া শাঁখা দিয়ে থাকেন। বিয়ের সময় বরও কনের জন্য শাঁখা কিনে আনেন।  বাংলার হিন্দু বিবাহিত নারীদের শাঁখা ব্যবহারের সাথে  ধর্মীয় বিশ্বাস ও বিভিন্ন প্রচলিত প্রথা জড়িয়ে আছে। অঞ্চলভেদে এসব প্রথার ভিন্নতা দেখা যায়। অনেকের বিশ্বাস, হিন্দু বিবাহিত নারীদের স্বামীর মঙ্গল কামনায় হাতে শঙ্খ থেকে তৈরি শাঁখা পরতে হয়। কোন নারীর স্বামীর মৃত্যু হলে উক্ত নারীর হাতের শাঁখা খুলে ফেলা হয় বা ভেঙ্গে ফেলা হয়। আবার অনেক জায়গায় হিন্দু বিবাহিত নারীদের হাতে শাঁখা ব্যবহারকে অপরিহার্য বলে ধরে নেয়া হয় না।  আরও দেখুন   শাঁখারী  তথ্যসূত্র  বিষয়শ্রেণী:অলঙ্কার বিষয়শ্রেণী:বাঙালি হিন্দু সংস্কৃতি